Lidwina

Svätá Lidwina, známa aj ako Lidwina zo Schiedamu (18. marec 1380, Schiedam – 14. apríl 1433, tamtiež) bola holandská svätica.

V pätnástich rokoch padla pri korčuľovaní na ľade a zlomila si rebro. Nikdy sa úplne neuzdravila a postupne sa stala invalidnou po zvyšok svojho života. Jej životopisci uvádzajú, že ochrnula s výnimkou ľavej ruky, značná časť jej tela fyzicky upadala a tiež opisujú krvácanie z úst, uší a nosa.

Svätá Lidwina sa považuje za jedného z prvých známych pacientov s roztrúsenou sklerózou a jej pád a následné postihnutie je pripisované tejto chorobe.

 Referencie 

 Zdroj 


Kategória:Holandské osobnosti
Kategória:Svätci
Kategória:Katolícki svätci majúci sviatok 14. apríla